CELEX: 32004D0014(01)
Language: el
Date: 2004-07-09 00:00:00
Title: 2004/556/ΕΚ : Απόφαση της Ευρωπαϊκής Κεντρικής Τράπεζας, της 9ης Ιουλίου 2004, που τροποποιεί την απόφαση ΕΚΤ/2003/15 σχετικά με την έγκριση της ποσότητας των κερμάτων που πρόκειται να εκδοθούν το 2004 (ΕΚΤ/2004/14)

22.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 248/14
            
         
      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 9ης Ιουλίου 2004
   που τροποποιεί την απόφαση ΕΚΤ/2003/15 σχετικά με την έγκριση της ποσότητας των κερμάτων που πρόκειται να εκδοθούν το 2004
   (ΕΚΤ/2004/14)
   (2004/556/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106 παράγραφος 2,
   Εκτιμώντας τα ακόλουθα:
   
               (1)
            
            
               Από την 1η Ιανουαρίου 1999 η Ευρωπαϊκή Κεντρική Τράπεζα (ΕΚΤ) έχει το αποκλειστικό δικαίωμα να εγκρίνει την ποσότητα των κερμάτων ευρώ που μπορούν να εκδίδουν τα κράτη μέλη που έχουν υιοθετήσει το ευρώ (εφεξής καλούμενα «συμμετέχοντα κράτη μέλη»).
            
         
               (2)
            
            
               Με βάση τις εκτιμήσεις όσον αφορά τη ζήτηση κερμάτων ευρώ το 2004, τις οποίες τα συμμετέχοντα κράτη μέλη υπέβαλαν στην ΕΚΤ, η ΕΚΤ ενέκρινε τη συνολική ποσότητα των κερμάτων ευρώ που προορίζονται για κυκλοφορία και των συλλεκτικών κερμάτων ευρώ που δεν προορίζονται για κυκλοφορία το 2004, στην απόφαση ΕΚΤ/2003/15, της 28ης Νοεμβρίου 2003, σχετικά με την έγκριση της ποσότητας των κερμάτων που πρόκειται να εκδοθούν το 2004 (1).
            
         
               (3)
            
            
               Μέχρι στιγμής, σε ένα συμμετέχον κράτος μέλος οι εκτιμήσεις στις οποίες βασίζεται η απόφαση ΕΚΤ/2003/15 αποδείχθηκαν ανεπαρκείς, λόγω της μεγαλύτερης από την αναμενόμενη ζήτησης κερμάτων ευρώ το 2004, καθώς και λόγω απρόβλεπτων οικονομικών εξελίξεων. Ως εκ τούτου, το εν λόγω συμμετέχον κράτος μέλος πρέπει τώρα να λάβει την έγκριση της ΕΚΤ πριν από την έκδοση επιπλέον κερμάτων ευρώ το 2004.
            
         
               (4)
            
            
               Την 1η Ιουνίου 2004, το ιταλικό Υπουργείο Οικονομίας και Οικονομικών ζήτησε από την ΕΚΤ να εγκρίνει αύξηση, ύψους 200 εκατομμυρίων ευρώ, της ποσότητας των κερμάτων ευρώ που προορίζονται για κυκλοφορία και που η Ιταλία μπορεί να εκδώσει το 2004.
            
         
               (5)
            
            
               Η ΕΚΤ εγκρίνει το προαναφερόμενο αίτημα για αύξηση της ποσότητας των προοριζόμενων για κυκλοφορία κερμάτων ευρώ που η Ιταλία μπορεί να εκδώσει το 2004. Συνεπώς, ο πίνακας του άρθρου 1 της απόφασης ΕΚΤ/2003/15 πρέπει να αντικατασταθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο πίνακας του άρθρου 1 της απόφασης ΕΚΤ/2003/15 αντικαθίσταται από τον ακόλουθο πίνακα:
   
      
                  (σε εκατομμύρια EUR)
               
            
                   
               
               
                  Έκδοση κερμάτων που προορίζονται για κυκλοφορία και έκδοση συλλεκτικών κερμάτων (τα οποία δεν προορίζονται για κυκλοφορία) το 2004
               
            
                  «Βέλγιο
               
               
                  203,0
               
            
                  Γερμανία
               
               
                  1 035,0
               
            
                  Ελλάδα
               
               
                  207,4
               
            
                  Ισπανία
               
               
                  860,0
               
            
                  Γαλλία
               
               
                  668,9
               
            
                  Ιρλανδία
               
               
                  151,0
               
            
                  Ιταλία
               
               
                  370,8
               
            
                  Λουξεμβούργο
               
               
                  70,0
               
            
                  Κάτω Χώρες
               
               
                  175,0
               
            
                  Αυστρία
               
               
                  212,0
               
            
                  Πορτογαλία
               
               
                  230,0
               
            
                  Φινλανδία
               
               
                  60,0»
               
            
   Άρθρο 2
   Η παρούσα απόφαση απευθύνεται στα συμμετέχοντα κράτη μέλη.
   
      Φρανκφούρτη, 9 Ιουλίου 2004.
      
         
            Ο πρόεδρος της ΕΚΤ
         
         Jean-Claude TRICHET
         
      
   
   
      (1)  Απόφαση 2003/860/ΕΚ της Ευρωπαϊκής Κεντρικής Τράπεζας, της 28ης Νοεμβρίου 2003, σχετικά με την έγκριση της ποσότητας των κερμάτων που πρόκειται να εκδοθούν το 2004 (ΕΚΤ/2003/15) (ΕΕ L 324 της 11.12.2003, σ. 57).